Diari Oficial de la Generalitat Valenciana


Sumari del DOGV 6254, del 27-04-2010 (2010/4610)

DECRET 67/2010, de 23 d'abril, del Consell, pel qual es modifica el Decret 123/2004, de 23 de juliol, pel qual s'establixen mesures per al desenvolupament d'actuacions en matèria de ports i instal·lacions nauticoesportives.
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2010/04/23/67/dof/vci/html**

### Dades del document

Número de DOGV
:   6254

Data del DOGV
:   27-04-2010

Secció del DOGV
:   I. DISPOSICIONS GENERALS

Número del document
:   2010/4610


Data del document
:   23-04-2010

Organisme emissor
:   Conselleria d'Infraestructures i Transport

Tipus de document
:   Decret

Anàlisi jurídica

 Descriptors 

:   * instal·lació portuària
    * grans obres
    * instal·lació esportiva
    * legislació

DECRET 67/2010, de 23 d'abril, del Consell, pel qual es modifica el Decret 123/2004, de 23 de juliol, pel qual s'establixen mesures per al desenvolupament d'actuacions en matèria de ports i instal·lacions nauticoesportives. [2010/4610]  
PREÀMBUL  
El Decret 123/2004, de 23 de juliol, del Consell, establix una sèrie de mesures per al desenvolupament d'actuacions en matèria de ports i instal·lacions nauticoesportives.  
Sense apartar-se d'un dels objectius del Decret 123/2004, de 23 de juliol, del Consell, que era donar transparència i seguretat jurídica a les actuacions en matèria de ports i instal·lacions nauticoesportives, es fa necessària la seua modificació quant a la distribució de la puntuació entre els criteris que servixen de base per a les adjudicacions de les concessions per a la construcció i/o explotació d'instal·lacions nauticoesportives, així com la seua adaptació al que establix la Llei 30/2007, de 30 d'octubre, de Contractes del Sector Públic.  
L'article 1 del Decret 123/2004, de 23 de juliol, del Consell, fixa la distribució de la puntuació màxima possible en un mínim del 60% per a l'oferta econòmica i determina el que es considera per oferta econòmica «la suma de la capitalització del cànon anual oferit en el termini de la concessió, els cànons de pagament únic a l'atorgament de la concessió i la inversió en obres accessòries i vinculades, no afectes a la concessió, i que no foren exigibles com a mesures correctores d'impacte ambiental».  
Actualment, i respectant així mateix el que establix la Llei de Contractes del Sector Públic, es considera més convenient que l'aspecte econòmic tinga una ponderació del 50%.  
Per tot això que s'ha exposat, de conformitat amb el que establixen els articles 18.f, 28.c i 33 de la Llei Consell, a proposta del conseller d'Infraestructures i Transport i amb la deliberació prèvia del Consell, en la reunió del dia 23 de abril de 2010,  
DECRETE  
Article únic. Modificació de l'article 1 del Decret 123/2004, de 23 de juliol, del Consell, pel qual s'establixen mesures per al desenvolupament d'actuacions en matèria de ports i instal·lacions nauticoesportives  
Es modifica l'article 1 del Decret 123/2004, de 23 de juliol, del Consell, pel qual s'establixen mesures per al desenvolupament d'actuacions en matèria de ports i instal·lacions nauticoesportives, que queda redactat en els termes que es transcriuen a l'annex del present decret.  
DISPOSICIÓ DEROGATÒRIA  
Única. Derogació normativa  
Queden derogades les disposicions del mateix rang o d'un rang inferior en allò que s'oposen al que disposa el present decret.  
DISPOSICIÓ FINAL  
Única. Entrada en vigor  
El present decret entrarà en vigor l'endemà de la publicació en el Diari Oficial de la Comunitat Valenciana.  
València, 23 d'abril de 2010  
El president de la Generalitat,  
FRANCISCO CAMPS ORTIZ  
El conseller d'Infraestructures i Transport,  
MARIO FLORES LANUZA  
ANNEX  
Modificació de l'article 1 del decret 123/2004, de 23 de juliol, del Consell, pel qual s'establixen mesures per al desenvolupament d'actuacions en matèria de ports i instal·lacions nauticoesportives.  
«Article 1. Adjudicació de concessions  
L'adjudicació de concessions per a la construcció i/o explotació d'instal·lacions nauticoesportives es realitzarà per mitjà de procediment obert amb adjudicació a l'oferta econòmicament més avantatjosa, i es podrà realitzar per mitjà de procediment negociat d'acord amb el que establix la Llei 30/2007, de 30 d'octubre, de Contractes del Sector Públic.  
En els mencionats procediments i en relació amb els criteris d'adjudicació, el 50% de la puntuació màxima possible correspondrà a l'aspecte econòmic.  
Els plecs de les convocatòries i els títols de les concessions fixaran els percentatges, màxims o mínims, dels amarraments de base cedits pel termini de la concessió, amarraments de lloguer i amarraments de transeünts. Estos últims no podran ser ocupats per un mateix usuari per més temps que el període màxim que es fixe i com a mínim tindran una superfície equivalent al 10% de la superfície total d'amarraments».


Còpia Permalink ELI